KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämistä koskevan neuvoston direktiivin 76/769/ETY muuttamisesta kahdennenkymmenennenkolmannen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavien aineiden - c/m/r - osalta)

2001/0110 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämistä koskevan neuvoston direktiivin 76/769/ETY muuttamisesta kahdennenkymmenennenkolmannen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavien aineiden - c/m/r - osalta)

1. Menettelyn vaiheet

- Komissio hyväksyi edellä mainitun ehdotuksen [KOM(2001) 256 lopullinen] 14. toukokuuta 2001, minkä jälkeen se toimitettiin neuvostolle ja Euroopan parlamentille.

- Talous- ja sosiaalikomitea hyväksyi ehdotuksen tarkistuksineen ensimmäisessä käsittelyssä 5. helmikuuta 2002.

- Komissio hylkäsi Euroopan parlamentin tarkistukset.

- Neuvoston vahvisti yhteisen kantansa 3. 6. 2002.

- Talous- ja sosiaalikomitea antoi lausuntonsa 12. syyskuuta 2001.

2. Direktiivin tarkoitus

Ehdotuksella, joka perustuu Euroopan yhteisön perustamissopimuksen 95 artiklaan, on kaksi tarkoitusta:

- sisämarkkinoiden säilyttäminen ottamalla käyttöön yhdenmukaistetut määräykset sellaisten aineiden ja valmisteiden markkinoille saattamisesta ja käytöstä, jotka on luokiteltu syöpää tai perimän muutoksia aiheuttaviksi tai lisääntymiselle vaarallisiksi

- terveyden ja ympäristön korkeatasoisen suojan varmistaminen kieltämällä kansalaisten käyttöön tarkoitettujen sellaisten aineiden ja valmisteiden markkinoille saattaminen ja käyttö, jotka on luokiteltu syöpää tai perimän muutoksia aiheuttaviksi tai lisääntymiselle vaarallisiksi.

3. Yhteistä kantaa koskevat huomautukset

3.1. Yleiset huomautukset

Yhteinen kanta vastaa komission ehdotusta.

3.2. Tarkistukset

Komission on hylännyt parlamentin tekemät kaksi tarkistusta.

Komissio ei voi hyväksyä, että syöpää tai perimän muutoksia aiheuttaviksi tai lisääntymiselle vaarallisiksi luokiteltavien, ryhmään 1 tai 2 kuuluvien aineiden ja valmisteiden markkinoille saattamista ja käyttöä koskeva kielto ulotettaisiin tällaisia aineita sisältäviin, yleisön käyttöön markkinoille saatettuihin valmisteisiin.

Nykyiset direktiivin 76/769/ETY liitteen I kohtiin 29, 30 ja 31 liittyvät rajoitukset sekä komission ehdotus direktiivin 76/769/ETY muuttamiseksi kahdennenkymmenennenkolmannen kerran kattavat aineet ja valmisteet. Sisällyttämällä ehdotuksen soveltamisalaan sekä aineet että valmisteet katetaan tilanteet, jotka todennäköisemmin johtavat kuluttajien alistumiseen c/m/r-aineille. Esimerkkejä kuluttajien käyttämistä valmisteista ovat liimat, pesuaineet ja kotitalouksissa käytettävät puhdistusaineet.

Nykyisen kemikaaleja koskevan järjestelmän lähestymistapana on arvioida aineita tapauskohtaisesti niin, että toteutetaan riskinhallintatoimia silloin, kun todetaan niiden olevan tarpeen kohtuuttomien riskien estämiseksi. Komissio säilyttää tämän menettelyn, ja jos ilmenee erityisiä riskejä, jotka aiheutuvat c/m/r-aineiden käytöstä tuotteissa, komissio tekee ehdotuksia rajoituksiksi tapauskohtaisesti.

Direktiivin soveltamisalan laajentaminen c/m/r-aineiden yleisölle myynnin kieltämiseksi olisi valtava hanke, joka edellyttäisi satojen aineiden ja mahdollisesti tuhansien käyttötapojen riskinarviointia.

Näin lukuisten riskinarviointien käynnistäminen ei olisi toteutettavissa eikä olisi yhdenmukainen olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 [1] ja neljännestä neuvoston asetuksessa (ETY) N:o 793/93 tarkoitetusta ensisijaisten aineiden luettelosta 25 päivänä lokakuuta 2000 annetun neuvoston asetuksen (ETY) N:o 2364/2000 [2] kanssa. Viimeksi mainitulla asetuksella vahvistetaan niiden ensisijaisten aineiden luettelo, joiden osalta on tehtävä riskinarvioinnit. Komissio katsoo, että riskinarviointien on perustuttava näihin jäsenvaltioiden suositusten mukaisesti laadittuihin luetteloihin, sillä niiden avulla varmistetaan, että yhteisö keskittää rajalliset voimavaransa ensisijaisesti vaarallisimpien aineiden arviointiin.

[1] EYVL L 85, 5.4.1993, s. 1.

[2] EYVL L 273, 26.10.2000, s. 5.

Vaarallisten aineiden riskien vähentämisessä yleensä komissio haluaisi kiinnittää huomion uuden kemikaaleja koskevan strategian mukanaan tuomiin tärkeisiin muutoksiin. Niiden avulla saavutetaan tavoitteet, joihin ehdotetuilla tarkistuksilla pyritään.

Yksi muutoksista on 30 000 aineen rekisteröinti menettelyllä, jossa teollisuuden on määrä toimittaa aineista tietoja, mukaan luettuina alustavat riskinarvioinnit jokaisesta aineesta. Lisäksi erityisiä riskejä sisältäviin aineisiin, kuten c/m/r-aineisiin, sovellettava lupamenettely käsittää tiukempia vaatimuksia. Ehdotusten valmistelu on pitkällä, ja ne esitetään neuvostolle ja parlamentille myöhemmin tänä vuonna.

3.3. Neuvoston yhteinen kanta

Neuvoston yhteinen kantaa vastaa täysin komission ehdotusta.

4. Päätelmä

Komissio kannattaa neuvoston yhteistä kantaa, joka vastaa täysin komission ehdotusta.